Lizardo Estrada Herrera

**Lizardo Estrada Herrera** O.S.A. (født 23. september 1973 i provinsen Cotabambas i Peru) er en peruansk katolsk ordensgeistlig og hjelpebiskop i Cuzco.
## Liv og virke
### Bakgrunn
Etter at han var ferdig med skolen, studerte Lizardo Estrada Herrera filosofi og teologi ved seminarene for Abancay bispedømme og Trujillo erkebispedømme. I løpet av studiene sluttet han seg til  augustinerordenen og avla sine første løfter den 16. mai 1998. Han avla sine evige løfter den 27. mai 2001. Fra 2001 til 2003 studerte han ved Det pavelige alfonsiske akademi i Roma og oppnådde en lisensiatgrad i moralteologi. 
### Prest
Den 7. august 2005 ble han presteviet.

Etter ordinasjonen studerte han pedagogikk ved *Johannes Paul II-instituttet* i Trujillo fra 2006 til 2007, og etter videre studier fikk han en lisensiatgrad i utdanningsvitenskap fra Det katolske universitet i Trujillo i 2009. Deretter studerte han ved Det pavelige bolivarske universitet i Medellín i Colombia frem til 2012, hvor han tok doktorgrad i pastoralteologi. I 2020 fullførte han et kurs i kirkelig sosiallære og sosialpastoral sjelesorg ved Centro Bíblico Teológico Pastoral para América Latina y el Caribe (CEBITEPAL) tilknyttet CELAM.

I tillegg til diverse oppgaver innen menighetsjelesorg og presteutdanning, arbeidet han som universitetslektor innen pedagogikk, filosofisk etikk og moralteologi. I sitt ordenssamfunn var han involvert i opplæring av noviser og som regionalzuperior. Fra 2015 til 2018 var han biskoppelig vikar for gudviet liv i erkebispedømmet Cuzco og var medlem av presterådet og konsultorkollegiet. Deretter tjenestegjorde han som biskoppelig vikar for gudvietliv i erkebispedømmet Trujillo inntil han ble utnevnt til hjelpebiskop.

### Hjelpebiskop i Cuzco
Den 9. januar 2021 utnevnte pave Frans ham til titulærbiskop av*Ausuccura* og hjelpebiskop i erkebispedømmet Cuzco. Erkebiskopen av Cuzco, Richard Daniel Alarcón Urrutia, ordinerte ham til biskop den 24. februar samme år. Medkonsekratorer var biskop-prelat av Chuquibambilla, Edinson Edgardo Farfán Córdova O.S.A., og biskopen av Chiclayo, Robert Francis Prevost O.S.A. 

I mai 2023 ble han valgt til generalsekretær for Det latinamerikanske bisperåd (CELAM) for en periode frem til 2027.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Erkebiskop Luigi Dossena (1924-2021) *1970
* Erkebiskop Luis Abilio Sebastiani Aguirre S.M. (1935-2020) *1993
* Erkebiskop Richard Daniel Alarcón Urrutia (1952-) *2001
* Biskop *Lizardo Estrada Herrera* (1973- ) *2021 
## Referanser